కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
చెత్త రికార్డ్ ముంగిట శిఖర్ ధావన్..!
ఆస్ట్రేలియాతో మొహాలి వేదికగా ఆదివారం మధ్యాహ్నం 1.30 గంటల నుంచి నాలుగో వన్డే జరగనుండగా.. ఈ మ్యాచ్‌లో ధావన్ సెంచరీ సాధించలేకపోతే..? కెరీర్‌లోనే అత్యంత పేలవ రికార్డ్‌‌ని సవరించినట్లవుతుంది.
Samayam Telugu | Updated:
Mar 9, 2019, 06:58PM IST
చెత్త రికార్డ్ ముంగిట శిఖర్ ధావన్..!
హైలైట్స్
చివరిగా ఆడిన 17 ఇన్నింగ్స్‌ల్లో ఒక్క సెంచరీ కూడా సాధించలేకపోయిన శిఖర్ ధావన్
ఆస్ట్రేలియాతో మొహాలి వేదికగా ఆదివారమే నాలుగో వన్డే
ప్రపంచకప్ ముందు టీమిండియ ా ఆడేది రెండు వన్డేలే
ఐదేళ్ల క్రితం ఇలానే పేలవ రికార్డ్‌ నెలకొల్పిన ధావన్
ఆస్ట్రేలియాతో జరుగుతున్న వన్డే సిరీస్‌లో వరుసగా విఫలమవుతున్న శిఖర్ ధావన్ .. కెరీర్‌లో చెత్త రికార్డ్ ముంగిట నిలిచాడు. ఐదు వన్డేల ఈ సిరీస్‌లో ఇప్పటికే మూడు వన్డేలు ముగియగా.. కేవలం 22 పరుగులే చేసిన ధావన్.. చివరిగా ఆడిన 17 మ్యాచ్‌ల్లో కనీసం ఒక సెంచరీ కూడా సాధించలేకపోయాడు. గడిచిన ఐదేళ్లలో ధావన్ ఇలా వరుసగా ఇన్ని మ్యాచ్‌లు విఫలమవడం ఇదే తొలిసారి. దీంతో.. వన్డే ప్రపంచకప్ ముంగిట ఈ ఓపెనర్ కెరీర్‌ ప్రశ్నార్థకంగా మారింది.
2013 డిసెంబరు నుంచి 2014 అక్టోబరు వరకూ ఇదే తరహాలో వరుసగా 17 ఇన్నింగ్స్‌ల్లో ఫెయిలైన ధావన్ ఆ తర్వాత జోరు అందుకుని రెగ్యులర్ ఓపెనర్‌గా జట్టులో సెటిలయ్యాడు. అయితే.. ఈ ఏడాది మే 30 నుంచి వన్డే ప్రపంచకప్ మొదలుకానుండగా.. ఈ మెగా టోర్నీ కంటే ముందు భారత్ జట్టు కేవలం రెండు వన్డేలు మాత్రమే ఆడే అవకాశం ఉండటంతో.. ఈ సీనియర్ ఓపెనర్ ఫామ్‌పై ఇప్పుడు జట్టులో ఆందోళన మొదలైంది. ప్రత్యామ్నాయ ఓపెనర్‌గా కేఎల్ రాహుల్ అందుబాటులో ఉన్నప్పటికీ.. కుడి -ఎడమ చేతి వాటం ఓపెనింగ్ జోడీ వరల్డ్‌కప్‌లో టీమిండియాకి లాభిస్తుందని మేనేజ్‌మెంట్ ఆశిస్తోంది.
ఆస్ట్రేలియాతో మొహాలి వేదికగా ఆదివారం మధ్యాహ్నం 1.30 గంటల నుంచి నాలుగో వన్డే జరగనుండగా.. ఈ మ్యాచ్‌లో ధావన్ సెంచరీ సాధించలేకపోతే..? కెరీర్‌లోనే అత్యంత పేలవ రికార్డ్‌‌ని సవరించినట్లవుతుంది..!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.